Balcanos

Is Balcanos sunt una de is tres penìsulas chi cumponent s'Europa meridionale e de custas, sa chi s'agatat in su chirru prus s'estu. 

Sa regione tenet istèrrida de 666,700 km2 e contat populatzione de casi 53 milliones de pessones. Est partzida dae su restu de su cuntinente peri is montes Balcanos in s'estu (cadena de montes de chi pigat nùmene) e dae is Alpes Dinàricas in s'uestu. In s'uestu si ghetat a is mares Adriàticu e Jonicu, in su sud a su mare Egeu e in s'estu a su mare de Màrmara e a su mare Nieddu. Is istrintos de Dardanellos e de Bòsforu dda ischirriant. dae s'Asia. Cunventzionalmente sa làcana setentrionale est dada de su cursu de sos frùmenes Danùbiu, Sava e Kupa.

Istados balcànicos
 bordo|30px - Albania (totalmente)
 bordo|30px - Bòsnia e Ertzegòvina (totalmente)
 bordo|30px - Bulgaria (totalmente)
 bordo|30px - Croàtzia (unu 50% de su territòriu totale: Ìstria, Dalmàtzia e sa regione posta a sud de su frùmene Sava)
 bordo|30px - Grèghia (francas sas ìsulas)
 bordo|30px - Islovènia (petzi sa parte prus meridionale de s'Ìstria)
 bordo|30px - Italia (petzi sa provìntzia de Trieste e de Gorizia)
 bordo|30px - Kosovo (totalmente)
 bordo|30px - Matzedònia de su Norte (totalmente)
 bordo|30px - Montenegro (totalmente)
 bordo|30px - Romania (petzi sa Dobrùgia)
 bordo|30px - Sèrbia (franca sa Vojvodina)
 bordo|30px - Turchia (petzi sa Tràchia)

Is istados chi postos totalmente intro de is Balcanos sunt Albania, Bòsnia e Ertzegòvina, Bulgaria, Kosovo, Matzedònia e Montenegro. Partes de is territòrios de Croàtzia, Islovènia e Sèrbia s'agatant in s'àrea de s'Europa tzentrale. Sa Romania est prus a totu insertada intro de s'Europa tzentrale o orientale. Sa prus parte de Turchia e unas cantas ìsulas gregas s'agatant postas in Àsia. S'Itàlia est mescamente insertada in s'Europa meridionale.

Categoria:Europa